Kancerogena i toksična tvar otkrivena u još jednom prehrambenom proizvodu

Zbog kancerogenog i toksičnog sastojka s tržišta je povučena mješavina začina porijeklom iz Indije, izvijestili su iz europskog sustava za brzo uzbunjivanje u prometu hranom.

Riječ je o mješavini začina uvezenog iz Indije u kojoj je kontrolom na tržištu i analizom uzoraka otkriven etilen oksid. Rizik je ozbiljan, a obavljen je opoziv od potrošača, kažu europskom sustavu.

Zemlja prijave bila je Njemačka, a porijeklo proizvoda Indija. Osim u Hrvatsku i Njemačku, kontaminirani je proizvod bio distribuiran u još 17 zemalja Europske unije.

Zbog kancerogenog pesticida Dukatovi jogurti hitno povučeni s tržišta

Kako upozoravaju u Europskoj komisiji, etilen oksid tvar je koja izaziva zabrinutost jer je na temelju Uredbe Europskog parlamenta i Vijeća “razvrstana kao kancerogena, mutagena i reproduktivno toksična“.

“Nije odobren kao biocidni proizvod, niti kao aktivna tvar za uporabu u sredstvima za zaštitu bilja, a sve u skladu s uredbama Europskog parlamenta i Vijeća”, ističe se u službenom dokumentu Europske komisije.

Proteklih godina s hrvatskog tržišta povučen je niz proizvoda s kontaminiranim sezamom koji je bio uvezen iz Indije te je sadržavao kancerogeni pesticid etilen oksid.

Popularni sladoled hitno se povlači s tržišta, nikako ga nemojte jesti

Lani je pak zbog iste zabranjene supstance s tržišta 72 zemlje, od čega 20 europskih, hitno bio povučen popularni sladoled od vanilije Haagen Dazs proizveden u Francuskoj. Problem je bio u sirovini, kontaminiranoj vaniliji iz Madagskara.

Objava Kancerogena i toksična tvar otkrivena u još jednom prehrambenom proizvodu pojavila se prvi puta na Danica.hr.