U prehrambenom proizvodu iz Bjelorusije pronađen kancerogeni insekticid

U prehrambenom proizvodu iz Bjelorusije hrvatski su inspektori otkrili visoke razine štetnog pesticida koji može biti kancerogen.

Kako navode u srijedu iz europske agencije za hranu, utvrđeni su ostaci pesticida imidakloprida u krumpirovim pahuljicama iz Bjelorusije.

Srećom, uzorci pahuljica uzeti su već na hrvatskoj granici. Nakon što je utvrđena visoka razina štetnog pesticida (u jednom uzorku bilo je 0,055 mg/kg imidakloprida, a dopušteno je manje od 0,01), kamion je vraćen pošiljatelju.

U voću iz Irana pronađene dvije kemikalije štetne za zdravlje ljudi

Zemlja prijave je Hrvatska, a obavijest se tiče i Bjelorusije, navode u europskom sustavu za brzo uzbunjivanje u prometu hranom. Inače, imidakloprid je visokoučinkovit insekticid, ali zabranjen je u Europskoj uniji zbog dokazane štetosti za zdravlje ljudi.

Brojne studije – neke su rađene i u Hrvatskoj – utvrdile su kako je imidakloprid genotoksičan, a to se očituje remećenjem strukture i funkcije DNA te je povezano s razvojem malignih bolesti.

Objava U prehrambenom proizvodu iz Bjelorusije pronađen kancerogeni insekticid pojavila se prvi puta na Danica.hr.