Konzum povlači prehrambeni proizvod iz Rumunjske. Nemojte ga jesti

Trgovački lanac povlači prehrambeni proizvod zbog utvrđene prisutnosti mikotoksina.

Kako su u petak izvijestili iz Konzuima, povlači se “Tijesto za juhu BG 500 g Pasta D’oro s rokom trajanja 8. rujna 2026. godine. Proizvodač je SC Sam Mills iz Rumunjske.

“Sigurnost naših kupaca nam je na prvom mjestu te smo proizvod uklonili iz prodaje. Molimo kupce da provjere jesu li kupili navedeni proizvod te da ga vrate u najbližu Konzum prodavaonicu gdje će im biti vraćen novac.

Ispričavamo se kupcima na neugodnosti, no u interesu nam je da svi proizvodi koje stavljamo na tržište budu usklađeni s najvišim kriterijima kvalitete i zdravstvene ispravnosti”, rekli su danas u Konzumu.

Tjestenina povučena iz prodaje / Foto: Konzum plus

Mikotoksini su produkti plijesni te su uzročnici raznih bolesti. Mikotoksikoze mogu biti akutne, kao posljedica jednokratnog uzimanja namirnica s visokom koncentracijom mikotoksina, ili kronične, nastale konzumiranjem namirnica s umjerenim do niskim koncentracijama mikotoksina u dužem razdoblju.

Mikotoksikoze se povezuju i s nastankom malignih bolesti, ističu u Hrvatskoj agenciji za hranu. Akutne mikotoksikoze uzrokuju unutarnja krvarenja, oštećenje bubrega i jetre (nekrozu i fibrozu) i drugo, navode u Agenciji.

Objava Konzum povlači prehrambeni proizvod iz Rumunjske. Nemojte ga jesti pojavila se prvi puta na Danica.hr.